મોદીને હટાવવા કોઈ પણ બાંધછોડ કરવા તૈયાર ‘માનવતાવાદી’ કોંગ્રેસ તોગડિયાને મળી. અર્જુન મોઢવાડિયા સહિતના ઘણા કોંગ્રેસી નેતાઓ તોગડિયાને સાંત્વના આપી આવ્યા. હું તોગડિયાની મુલાકાતે પાલડી સ્થિત વિહિપ કાર્યાલયે ગયો ત્યારે પૂર્વ ધારાસભ્યો કોંગ્રેસના ધીરુ ગજેરા અને રખિયાલના કનુભાઈ પટેલ તોગડિયાને મળનારાઓની કતારમાં રાહ જોતા બેઠા હતા. તોગડિયા અને તેમની આસપાસ મેળાવડો જમાવતા નેતાઓનું વિશ્લેષણ કરતાં એવો ક્યાસ નીકળે છે કે આ સત્તાવાંછુ અસંતુષ્ટોનો જમાવડો છે. સામસામા છેડાના માણસોને એકબીજાને આશ્વાસન આપતાં જોતાં બીજું શું અનુમાન થઈ શકે?